કોંગ્રેસમાં ચૂંટણી લડવા માટે ઉમેદવારો તૈયાર છે પરંતુ તેમને જાનૈયા મળતા નથી. ભાજપ માટે આ મુશ્કેલી નથી, કારણ કે ભાજપમાં જાનૈયા તરીકે વહીવટી તંત્રના રખેવાળો જાનમાં જોડાતા હોય છે. કોંગ્રેસના નસીબમાં આ કૌવત આવ્યું નથી. કોંગ્રેસે ગુજરાતમાં 35 વર્ષ સુધી શાસન કર્યું છે પણ વહીવટી તંત્રનો અસરકારક ઉપયોગ ચૂંટણીમાં ક્યારેય કર્યો હોય તેવું સાંભળવામાં આવતું નથી. બીજી તરફ ગુજરાતમાં વિધાનસભાની ત્રણ અને લોકસભાની એક ચૂંટણીમાં ભાજપની સરકાર પાસે સંગઠન પાંખનો તાલમેલ ઓછો હતો પણ વહીવટી તાલમેલ વધુ હતો તેથી ભાજપને વિજયમાં વધારે તકલીફ પડી ન હતી. કોંગ્રેસ 182 બેઠકોમાં ઉમેદવારો ઉભા રાખવા તૈયાર છે. ઉમેદવારોની સંખ્યા 1000ને પાર છે પરંતુ ઉમેદવારની જાનમાં જોડાવા માટે જાનૈયા (કાર્યકરો) ની અછત છે.